ভবিষ্যতে ‘জনগণের সরকার’ ক্ষমতায় এলে গুমের ঘটনাগুলো বিচারের আওতায় আনবে জানিয়ে তিনি বলেন, ‘এত বড় অন্যায়, এটা কেউ সহ্য করবে না। এজন্যই আপনারা (আওয়ামী লীগ) বলেন, আগামীতে ক্ষমতায় না আসলে আপনাদের পিঠ বাঁচবে না। কারণ আপনারা জানেন, যে অন্যায় অত্যাচার, নির্যাতন, গুম ও খুন করেছেন সেজন্য আপনারা ভয় পাচ্ছেন। যদি ক্ষমতায় টিকে থাকতে না পারেন, এসব অপকর্মের খেসারত দিতে হবে। যখন জনগণের সরকার আসবে প্রত্যেকটি গুমের নির্যাতনের আইনানুগ ব্যবস্থা নেয়া হবে।’